Մինսկի Ալեքսեյ Գլեբովի անվան պետական գեղարվեստական քոլեջ

Մինսկի Ալեքսեյ Գլեբովի անվան պետական գեղարվեստական քոլեջ (բելառուս․՝ Мінскі дзяржа́ўны мастацкі каледж імя А. К. Глебава), հիմնադրվել է 1947 թվականին` որպես Մինսկի գեղարվեստական ուսումնարան։ Քոլեջի շրջանավարտներից են` Բելառուսի Հանրապետության նկարիչներ, քանդակագործներ և մանկավարժներ` Միխայիլ Սավիցկին, Մայ Դանցիգը, Վիկտոր Գրոմիկոն, Առլեն Կաշկուրևիչը, Լեոնիդ Շչեմելյովը, Գեորգի Պոպլավսկին, Յուրի Վիխոդցևը, Ադամ Գլոբուսը, Սերգեյ Բոնդարենկոն և այլոք, որոնք միջազգային ճանաչում են ձեռք բերել։ Քոլեջը կոչվել է բելառուսցի նկարիչ և մանկավարժ Ալեքսեյ Գլեբովի` Վիտեբսկի գեղարվեստական ուսումնարանի` Մինսկի պատմական պետական գեղարվեստական քոլեջի նախկին շրջանավարտի անունով։ Գտնվելու վայրը Եվրոպա, Բելառուսի Հանրապետություն, Մինսկ քաղաք, Պյոտր Բրովկայի անվան փողոց, բնակարան` 22, Հեռախոս/ֆաքս։ 290-09-21։ Մասնագիտացում Քոլեջը նախապատրաստում է չորս մասնագիտությամբ` Գեղանկարչություն ըստ ուղղությունների. Հաստոցային գեղանկարչություն Դիզայն ըստ ուղղությունների. Գրաֆիկական դիզայն Քանդակագործություն Դեկորատիվ-կիրառական արվեստ. Ծառի գեղարվեստական մշակում Պատմություն Դեռևս Ռուսական կայսրության հյուսիսարևմտյան մասի գոյության ժամանակ նկարիչ` Յուդել Պենը իր արհեստանոցին կից` Վիտեբսկում բացել է փոքրիկ ստուդիա, որը գոյություն է ունեցել մինչև 1919 թվականը։ Նրա աշակերտը եղել է Մարկ Շագալը։ 1918-1919 թվականներին Յուդել Պենի ստուդիայի հիման վրա Վիտեբսկում հիմնադրվել է Գեղարվեստական դպրոց։ Դպրոցում առաջին անգամ ընդունվել է մոտավորապես 120 մարդ։ 1923 թվականին դպրոցը վերանվանվել է Վիտեբսկի գեղարվեստական տեխնիկում, որի տնօրենը դարձել է հայտնի քանդակագործ Միխայիլ Կերզինը։ Ավելի ուշ տեխնիկումը վերանվանվել է ուսումնարան։ Մինչև Երկրորդ համաշխարհային պատերազմը Տեխնիկումում, այնուհետև Ուսումնարանում, դասավանդել են Վալենտին Վոլկովը, Իվան Ախրեմչիկը, Լեոնիդ Լեյթմանը, Մարինա Լեբեդևան, Նիկոլայ Միխոլապը։ Վիտեբսկի գեղարվեստական ուսումնարանի շրջանավարտները հետագայում դարձել են այնպիսի նկարիչներ և քանդակագործներ, ինչպիսիք են` Անդրեյ Բեմբելը, Եվգենի Զայցևը, Ռաիսա Կուդրևիչը և ուրիշներ։ Երկրորդ համաշխարհային պատերազմի սկսմամբ և 1941 թվականի ամռանը Արևելյան ճակատում գերմանական վերմախտի ու ԽՍՀՄ Կարմիր բանակի միջև ռազմական գործողությունների բացմամբ և գերմանական շրջափակման սկսմամբ Վիտեբսկի գեղարվեստական ուսումնարանը դադարեցնում է իր աշխատանքը։ Ուսումնարանը իր գործունեությունը վերսկսել է 1947 թվականի սեպտեմբերի 1-ին Մինսկում` Բելառուսի Հանրապետության մայրաքաղաքում։ Նոր ուսումնական հաստատությունը բացվել է որպես Մինսկի գեղարվեստական ուսումնարան։ 1947 թվականից մինչև 1953 թվականը Մինսկի ուսումնարանի առաջին տնօրենն է եղել Իվան Կրասնևսկին։ Հետպատերազմյան տարիներին ընդունելությունը տեղի է ունեցել երկու ճյուղով` գեղարվեստական-մանկավարժական և քանդակագործության ճյուղերով։ 1969 թվականին ուսումնարանը կոչվել է Ալեքսեյ Գլեբովի անունով։ 1940-1960 թվականներին ուսումնարանում դասավանդել են բելառուսցի այնպիսի հայտնի նկարիչներ, ինչպիսիք են` Իվան Ախրեմչիկը, Վիտալի Ցվիրկոն, Ալեքսանդր Մոզոլյովը, Լեոնիդ Լեյթմանը, Անդրեյ Շևչենկոն և ուրիշներ։ Սկզբնական պարապմունքները անց են կացվել երկու հերթափոխով փոքրրիկ, չհարմարեցված շենքում։ Ավելի ուշ Մինսկի գեղարվեստական ուսումնարանը ստացել է սեփական շենք (Անկախության պողոտա, 85)Կրթական դասապրոցեսի առանձնահատկությունն այն էր, որ ուսանողներին տրվել է դասական նկարչության, գեղանկարչության և քանդակագործության հիմնավոր հմտություններ` չճնշելով ապագա նկարիչների և քանդակագործների անհատականությունը։ Պլեներները լայնորեն կիրառվել են քաղաքային միջավայրում և բնության մեջ, ուսանողների և դասավանդողների խմբակային, անհատական ցուցահանդեսների ժամանակ։ Համաշխարհային արվեստի դասընթացի պարտադիր և խորը ուսումնասիրություններից բացի, ուսումնարանին ամեն կերպ խրախուսում և աջակցում էր բելառուս ժողովրդի պատմության, մշակույթի և գեղարվեստական ժառանգության ուսուցումը։ Այն թույլ էր տալիս, չնայած Երկրորդ համաշխարհային տարիներին ազգային մշակույթի ոլորտում կրած ծանր կորուստներին և 20-րդ դարի 60-ական թվականներին իշխող Կոմունիստական կուսակցության կողմից բելառուսական ճարտարապետության եզակի հուշարձանների ոչնչացմանը, ընդունել դասավանդողներ, աշակերտներ, շրջանավարտներ Բելառուսի ազգային գեղարվեստական դպրոցի հետպատերազմյան վերականգնման լայն գործընթացում՝ գրաֆիկայի, գեղանկարչության, քանդակագործության և դեկորատիվ արվեստի ոլորտներում։ Ուսումնարանի բազմաթիվ ուսանողներ հետագայում իրենց ուսումը շարունակել են Բելառուսի և ԽՍՀՄ-ի բարձրագույն ուսումնական հաստատություններում։ ԽՍՀՄ-ի կործանումից հետո Եվրոպայում հիմք է դրվում նոր պետության ստեղծմանը` Բելառուսի անկախ Հանրապետություն, 1992 թվականին ուսումնարանը վերանվանվել է Մինսկի Ալեքսեյ Գլեբովի անվան պետական գեղարվեստական քոլեջ։ Բելառուսի Հանրապետության ժողովրդական նկարիչներ` քոլեջի շրջանավարտներ Ալեքսեյ Գլեբով Վիկտոր Գրոմիկո Մայ Դանցիգ Առլեն Կաշկուրևիչ Գեորգի Պոպլավսկի Միխայիլ Սավիցկի Լեոնիդ Շչեմելյով Դասավանդողներ Յուրի Վիխոդցև` նկարչություն, հաստոցային գեղանկարչություն, 1960-1986 թվականներ։ Սերգեյ Ցուկանով` տնօրեն և դասավանդող, 1969-1975 թվականներ։ Քոլեջի տարբեր տարիների ուսանողներ Լեոնիդ Դավիդենկո` խորհրդային բելառուսցի քանդակագործ, գեղանկարիչ, գծանկարիչ, մանկավարժ։ Յուրի Կարաչուն` նկարիչ, արվեստագետ, Բելառուսի ազգային արվեստի թանգարանի 1977-1997 թվականների տնօրեն։ Գրականություն Беларуская энцыклапедыя: У 18 т. Т.10: Малайзія — Мугараджа / Рэдкал.: Г. П. Пашкоў і інш. — Мн.: БелЭн, 2000. — Т. 10. — С. 412. — 544 с. — 10 000 экз. — ISBN 985-11-0169-9 (т. 10)(բելառուս.) Энцыклапедыя літаратуры і мастацтва Беларусі: У 5-і т. Т. 3. Карчма — Найгрыш / Рэдкал.: І. П. Шамякін (гал. рэд.) і інш. — Мн.: БелСЭ, 1986. — С. 552—553. — 751 с. — 9500 экз.(բելառուս.) Ծանոթագրություններ Արտաքին հղումներ Учреждение образования «Минский государственный художественный колледж имени А. К. Глебова» Արխիվացված 2024-06-07 Wayback Machine Барыс Крэпак А пачыналася гэта так... Արխիվացված 2016-12-22 Wayback Machine // «Культура», № 50 (816) / 15 — 21.12.2007г. (բելառուս.)